Покритието на стълбовете за улично осветление е два вида – топло поцинковане и прахово боядисване. Праховото боядисване оскъпява поръчката в дългосрочен план, тъй като изисква непрестанна поддръжка. Макар и праховото боядисване да е най-добрият вариант за метални конструкции, поне с оглед боядисваните основи, то все пак е подвластно на атмосферни влияния след период от 2-3 години.
Най-устойчивият вариант за покритие на стълбове за улично осветление си остава горещото поцинковане, което има трайност до 30 години след монтаж. Самото покритие не изисква поддръжка дори след дълъг период на атмосферни влияния, като е доста подходящ метод за масово производство на метални конструкции и стълбове за осветителни тела.